Både ordførerpartiet Venstre (V) og Fremskrittspartiet (Frp) økte oppslutningen ved dette valget, men en opprivende strid i det borgerlige flertallet som vant valget i 2003 gjorde at de borgerlige ikke stilte til valg med en felles ordførerkandidat, snarere med to, henholdsvis sittende ordfører Arvid Hammernes (V) og Halgeir Bremnes (Frp). Denne splittelsen åpnet veien for at Arbeiderpartiet kom tilbake som ordførerparti, en posisjon partiet mistet for fire år siden til den borgerlige koalisjonen. Aps nye ordførerkandidat Hans Stølan fikk dermed flest stemmer på det konstituerende kommunestyremøtet og ble valgt med flest stemmer, men ikke med et flertall i kommunestyret bak seg. Ap samarbeider med Sosialistisk venstreparti (SV) og Kristelig Folkeparti (Krf). De borgerlige partiene hadde delt seg i to; Venstre (V) på den ene siden og Fremskrittspartiet (Frp), Senterpartiet (Sp) og Høyre (H) på den andre.